Leygardagin 26.10. 19 bresta B36 og Kí saman í einari beinleiðis FM finalu. Liðini liggja ájøvn við 63 stigum, nú tey hittast á síðsta leikdegi, og tí verður tað sera spennandi at síggja, um tað verður B36 ella Kí, ið endar á ovastu rók í Betri Deildini. Leygardagin 26. oktober kl. 16.00 stroyma vit FM brakið millum B36 og Kí beinleiðis í Álastovu á Forchhammersvej 5-7. Dyrnar lata upp kl. 15.00. Kom oman í Álastovu og ver við til hesa hendingarløtu, har tað verður avgjørt, um gullheiðursmerkini enda í Havn ella fara Klaksvíkar.